Ehdotus neuvoston asetus asetuksen (EY) N:o 827/2004 muuttamisesta Kambodžasta, Päiväntasaajan Guineasta ja Sierra Leonesta peräisin olevan Atlantin isosilmätonnikalan (Thunnus obesus) tuonnin kieltämisen osalta sekä Päiväntasaajan Guineasta ja Sierra Leonesta peräisin olevan Atlantin tonnikalan (Thunnus thynnus) tuonnin kieltämisestä annetun asetuksen (EY) N:o 826/2004 ja Sierra Leonesta peräisin olevan Atlantin miekkakalan (Xiphias gladius) tuonnin kieltämisestä annetun asetuksen (EY) N:o 828/2004 kumoamisesta /* KOM/2005/0114 lopull. - ACC 2005/0027 */





[pic] | EUROOPAN YHTEISÖJEN KOMISSIO | Bryssel 5.4.2005 KOM(2005) 114 lopullinen 2005/0027 (ACC) Ehdotus NEUVOSTON ASETUS asetuksen (EY) N:o 827/2004 muuttamisesta Kambodžasta, Päiväntasaajan Guineasta ja Sierra Leonesta peräisin olevan Atlantin isosilmätonnikalan (Thunnus obesus) tuonnin kieltämisen osalta sekä Päiväntasaajan Guineasta ja Sierra Leonesta peräisin olevan Atlantin tonnikalan (Thunnus thynnus) tuonnin kieltämisestä annetun asetuksen (EY) N:o 826/2004 ja Sierra Leonesta peräisin olevan Atlantin miekkakalan (Xiphias gladius) tuonnin kieltämisestä annetun asetuksen (EY) N:o 828/2004 kumoamisesta (komission esittämä) PERUSTELUT Yhteisö on ollut Rio de Janeirossa 14. toukokuuta 1966 allekirjoitetun, Atlantin tonnikalojen suojelusta tehdyn kansainvälisen yleissopimuksen, sellaisena kuin se on muutettuna yleissopimuksen sopimuspuolina olevien valtioiden täysivaltaisten edustajien konferenssin päätösasiakirjaan liitetyllä Pariisissa 10. heinäkuuta 1984 allekirjoitetulla pöytäkirjalla, jäljempänä ’ICCAT-yleissopimus’, sopimuspuolena 14. marraskuuta 1997 lähtien kun neuvoston päätös 86/238/ETY[1] hyväksyttiin. ICCAT-yleissopimuksessa määrätään tonnikalavarojen ja sen lähilajien säilyttämisen ja hoidon alueellisen yhteistyön puitteista Atlantilla ja sitä ympäröivillä merillä erityisesti Kansainvälisen Atlantin tonnikalojen suojelukomission avulla, jäljempänä ’ICCAT’, joka hyväksyy sopimuspuolia velvoittavia kalavarojen säilyttämistä ja hoitoa koskevia toimenpiteitä. ICCAT antoi vuonna 1998 päätöslauselman 98-18, joka koskee suurten alusten yleissopimuksen alueella harjoittamaa ilmoittamatonta ja sääntelemätöntä tonnikalojen pyyntiä. Päätöslauselmassa vahvistetaan menettelyt niiden maiden selvittämiseksi, joiden alukset ovat pyytäneet tonnikalaa ja sen lähilajeja kalavarojen säilyttämistä ja hoitoa koskevien ICCAT:n toimenpiteiden tehokkuutta vähentävästi. Jotta näiden maiden alukset eivät jatkaisi tällaista kalastusta, päätöslauselmassa täsmennetään myös toteutettavat toimenpiteet, joihin kuuluu tarvittaessa myös kaupankäyntiä rajoittavia syrjimättömiä toimenpiteitä tuontikieltojen muodossa. Yhteisössä on nyt voimassa kolme asetusta, joilla pannaan täytäntöön ICCAT:n hyväksymiä kaupan toimenpiteitä koskevia suosituksia. Nämä asetukset ovat seuraavat: - neuvoston asetus (EY) N:o 826/2004, annettu 26 päivänä huhtikuuta 2004, Päiväntasaajan Guineasta ja Sierra Leonesta peräisin olevan Atlantin tonnikalan ( Thunnus thynnus ) tuonnin kieltämisestä ja asetuksen (EY)N:o 2092/2000 kumoamisesta[2], - neuvoston asetus (EY) N:o 827/2004, annettu 26 päivänä huhtikuuta 2004, Boliviasta, Georgiasta, Kambodžasta, Päiväntasaajan Guineasta ja Sierra Leonesta peräisin olevan Atlantin isosilmätonnikalan ( Thunnus obesus ) tuonnin kieltämisestä ja asetuksen (EY) N:o 1036/2001 kumoamisesta[3], - neuvoston asetus (EY) N:o 828/2004, annettu 26 päivänä huhtikuuta 2004, Sierra Leonesta peräisin olevan Atlantin miekkakalan ( Xiphias gladius ) tuonnin kieltämisestä ja asetuksen (EY) N:o 2093/2000 kumoamisesta[4]. New Orleansissa 15.–21. marraskuuta 2004 pidetyssä ICCAT:n 14. erityiskokouksessa tunnustettiin Kambodžan, Päiväntasaajan Guinean ja Sierra Leonen pyrkimykset vastata ICCAT:n huolenaiheisiin ja annettiin suositukset kaupankäyntiä rajoittavien toimenpiteiden poistamiseksi näiden kolmen maan osalta. ICCAT-yleissopimuksen sopimuspuolena yhteisön olisi pantava nämä suositukset täytäntöön yhteisön lainsäädännössä. Komissio ehdottaa, että neuvosto hyväksyisi liitteenä olevan ehdotuksen asetukseksi asetuksen (EY) N:o 827/2004 muuttamisesta Kambodžan, Päiväntasaajan Guinean ja Sierra Leonen osalta sekä asetusten (EY) N:o 826/2004 ja (EY) N:o 828/2004 kumoamisesta. 2005/0027 (ACC) Ehdotus NEUVOSTON ASETUS asetuksen (EY) N:o 827/2004 muuttamisesta Kambodžasta, Päiväntasaajan Guineasta ja Sierra Leonesta peräisin olevan Atlantin isosilmätonnikalan ( Thunnus obesus ) tuonnin kieltämisen osalta sekä Päiväntasaajan Guineasta ja Sierra Leonesta peräisin olevan Atlantin tonnikalan ( Thunnus thynnus ) tuonnin kieltämisestä annetun asetuksen (EY) N:o 826/2004 ja Sierra Leonesta peräisin olevan Atlantin miekkakalan ( Xiphias gladius ) tuonnin kieltämisestä annetun asetuksen (EY) N:o 828/2004 kumoamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen[5], sekä katsoo seuraavaa: (1) Yhteisö on ollut Rio de Janeirossa 14 päivänä toukokuuta 1966 allekirjoitetun, Atlantin tonnikalojen suojelusta tehdyn kansainvälisen yleissopimuksen, sellaisena kuin se on muutettuna yleissopimuksen sopimuspuolina olevien valtioiden täysivaltaisten edustajien konferenssin päätösasiakirjaan liitetyllä Pariisissa 10 päivänä heinäkuuta 1984 allekirjoitetulla pöytäkirjalla, jäljempänä ’ICCAT-yleissopimus’, sopimuspuolena 14 päivästä marraskuuta 1997 lähtien kun neuvoston päätös 86/238/ETY[6] hyväksyttiin. (2) ICCAT-yleissopimuksessa määrätään tonnikalavarojen ja sen lähilajien säilyttämisen ja hoidon alueellisen yhteistyön puitteista Atlantilla ja sitä ympäröivillä merillä erityisesti Kansainvälisen Atlantin tonnikalojen suojelukomission avulla, jäljempänä ’ICCAT’, joka hyväksyy sopimuspuolia velvoittavia kalavarojen säilyttämistä ja hoitoa koskevia toimenpiteitä. (3) ICCAT antoi vuonna 1998 päätöslauselman 98-18, joka koskee suurten alusten yleissopimuksen alueella harjoittamaa ilmoittamatonta ja sääntelemätöntä tonnikalojen pyyntiä. Päätöslauselmassa vahvistetaan menettelyt niiden maiden selvittämiseksi, joiden alukset ovat pyytäneet tonnikalaa ja sen lähilajeja kalavarojen säilyttämistä ja hoitoa koskevien ICCAT:n toimenpiteiden tehokkuutta vähentävästi. Jotta kyseisten maiden alukset eivät jatkaisi tällaista kalastusta, päätöslauselmassa täsmennetään myös toteutettavat toimenpiteet, joihin kuuluu tarvittaessa myös kaupankäyntiä rajoittavia syrjimättömiä toimenpiteitä. (4) Päätöslauselman 98-18 antamisen jälkeen ICCAT on todennut Bolivian, Kambodžan, Päiväntasaajan Guinean, Georgian ja Sierra Leonen maiksi, joiden alukset pyytävät Atlantin isosilmätonnikalaa ( Thunnus obesus ) kalavarojen säilyttämistä ja hoitoa koskevien ICCAT:n toimenpiteiden tehokkuutta vähentävästi, ja esittänyt päätelmiensä tueksi tietoja saaliista, kaupasta ja alusten toimista. (5) ICCAT on todennut Päiväntasaajan Guinean ja Sierra Leonen maiksi, joiden alukset pyytävät Atlantin tonnikalaa ( Thunnus thynnus ) kalavarojen säilyttämistä ja hoitoa koskevien ICCAT:n toimenpiteiden tehokkuutta vähentävästi. (6) Lisäksi ICCAT on todennut Sierra Leonen maaksi, jonka alukset pyytävät Atlantin miekkakalaa ( Xiphias gladius ) kalavarojen säilyttämistä ja hoitoa koskevien ICCAT:n toimenpiteiden tehokkuutta vähentävästi. (7) Boliviasta, Kambodžasta, Päiväntasaajan Guineasta, Georgiasta ja Sierra Leonesta peräisin olevan Atlantin isosilmätonnikalan tuonti on kielletty asetuksella (EY)N:o 827/2004[7]. (8) Päiväntasaajan Guineasta ja Sierra Leonesta peräisin olevan Atlantin tonnikalan tuonti on kielletty asetuksella (EY) N:o 826/2004[8]. (9) Sierra Leonesta peräisin olevan Atlantin miekkakalan tuonti on kielletty asetuksella (EY) N:o 828/2004[9]. (10) Vuonna 2004 pidetyssä ICCAT:n 14. erityiskokouksessa tunnustettiin Kambodžan, Päiväntasaajan Guinean ja Sierra Leonen pyrkimykset vastata ICCAT:n huolenaiheisiin ja annettiin suositukset kaupankäyntiä rajoittavien toimenpiteiden poistamiseksi näiden kolmen maan osalta (11) Tämän vuoksi asetus (EY) N:o 827/2004 olisi muutettava vastaavasti. (12) Asetukset (EY) N:o 826/2004 ja (EY) N:o 828/2004 olisi vastaavasti kumottava, ON ANTANUT TÄMÄN ASETUKSEN: 1 artikla Muutetaan asetus (EY) N:o 827/2004 seuraavasti: 1. Poistetaan 2 artiklan 1 kohdasta ilmaisu ”Kambodasta, Päiväntasaajan Guineasta ja Sierra Leonesta”. 2. Korvataan 3 artiklassa ilmaisu “Boliviasta, Georgiasta tai Sierra Leonesta” ilmaisulla ”Boliviasta ja Georgiasta”. 2 artikla Kumotaan asetukset (EY) N:o 826/2004 ja (EY) N:o 828/2004. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä päivänä kuuta . Neuvoston puolesta Puheenjohtaja [1] EYVL L 162, 18.6.1986, s. 33. [2] EUVL L 127, 29.4.2004, s. 19. [3] EUVL L 127, 29.4.2004, s. 21. [4] EUVL L 127, 29.4.2004, s. 23. [5] EYVL C […], […], s. […]. [6] EYVL L 162, 18.6.1986, s. 33. [7] EUVL L 127, 29.4.2004, s. 21. [8] EUVL L 127, 29.4.2004, s. 19. [9] EUVL L 127, 29.4.2004, s. 23.